పర్వేశ్ వర్మ

పర్వేష్ సాహిబ్ సింగ్ వర్మ (జననం 7 నవంబర్ 1977) భారతదేశానికి చెందిన రాజకీయ నాయకుడు. ఆయన 2013లో ఎన్నికల్లో మెహ్రౌలి విధానసభ నియోజకవర్గం నుండి ఎమ్మెల్యేగా ఆ తరువాత నుండి వరకు లో‍క్‍సభ సభ్యుడిగా ఎన్నికయ్యాడు. పర్వేష్ వర్మ ఢిల్లీ మాజీ ముఖ్యమంత్రి సాహిబ్ సింగ్ వర్మ కుమారుడు.

 జననం, విద్యాభ్యాసం  
పర్వేష్ వర్మ ఢిల్లీ మాజీ ముఖ్యమంత్రి సాహిబ్ సింగ్ వర్మ, సాహిబ్ కౌర్ దంపతులకు 7 నవంబర్ 1977న జన్మించాడు. ఆయన ఢిల్లీ పబ్లిక్ స్కూల్, ఆర్కే పురం, కిరోరి మాల్ కాలేజీలలో చదువుకొని ఫోర్ స్కూల్ ఆఫ్ మేనేజ్‌మెంట్ నుండి మాస్టర్ ఆఫ్ బిజినెస్ అడ్మినిస్ట్రేషన్ పట్టా పొందాడు.

వ్యక్తిగత జీవితం
పర్వేశ్ వర్మ మాజీ కేంద్ర మంత్రి & మధ్యప్రదేశ్‌కు చెందిన బిజెపి నాయకుడు విక్రమ్ వర్మ కుమార్తె స్వాతి సింగ్‌ను వివాహం చేసుకున్నాడు. వారికి  ఇద్దరు కుమార్తెలు సనిధి సింగ్, ప్రిషా సింగ్, ఒక కుమారుడు శివేన్ సింగ్ ఉన్నారు.

రాజకీయ జీవితం
పర్వేష్ వర్మ తన తండ్రి మాజీ ముఖ్యమంత్రి సాహిబ్ సింగ్ వర్మ అడుగుజాడల్లో భారతీయ జనతా పార్టీ ద్వారా రాజకీయాల్లోకి వచ్చి 2009 సార్వత్రిక ఎన్నికల్లో పశ్చిమ ఢిల్లీ లోక్‌సభ నియోజకవర్గానికి పోటీ చేయడానికి ఆసక్తి చూపగా ఆయనకు టికెట్ దక్కలేదు. ఆయన 2013 ఢిల్లీ శాసనసభ ఎన్నికలలో  మెహ్రౌలీ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఆప్ అభ్యర్థి నరీందర్ సింగ్ సెజ్వాల్ పై 4,564 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.

పర్వేష్ వర్మ 2014 సార్వత్రిక ఎన్నికల్లో పశ్చిమ ఢిల్లీ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఆప్ అభ్యర్థి జర్నైల్ సింగ్‌పై 2,68,586 ఓట్ల మెజారిటీతో గెలిచి తొలిసారి లో‍క్‍సభ సభ్యుడిగా ఎన్నికయ్యాడు. ఆయన 2019 సార్వత్రిక ఎన్నికల్లో పశ్చిమ ఢిల్లీ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి మహాబల్ మిశ్రాపై 578486 ఓట్ల మెజారిటీతో గెలిచి రెండోసారి లో‍క్‍సభ సభ్యుడిగా ఎన్నికయ్యాడు.

పర్వేష్ వర్మ 2025 శాసనసభ ఎన్నికల్లో న్యూఢిల్లీ శాసనసభ నియోజకవర్గం నుండి బీజేపీ అభ్యర్థిగా పోటీ తన సమీప ప్రత్యర్థి ఆప్ అభ్యర్థి అరవింద్ కేజ్రివాల్‌పై 3,182 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ఆయన ఫిబ్రవరి 20న ఢిల్లీలోని రామ్‌లీలా మైదానంలో ఉప ముఖ్యమంత్రిగా ప్రమాణ స్వీకారం చేశాడు.

మూలాలు

వర్గం:1977 జననాలు
వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:భారతీయ జనతా పార్టీ రాజకీయ నాయకులు
వర్గం:2025 ఢిల్లీ శాసనసభ్యులు